de voirs h robbert dair bij niet beschedicht enwerde It is vor
werde dat de voirs wynne de bempde en eeussele voirscr
ten lesten jare van zijne tmijne wel en loflijc geryoelt laten
sal en de breemen doirnen ende brem dair inne wassende uut
geroodt en dat hij de selve bempde en eeussele jairlijcx
hierebinnen opgrechten ende vmaken sal en die late tsijne
afscheiden gelijc hijse vant tsijne aencome It is vorwerde
dat de voirs wynne aende voirs droeghe bempde sal moege
doen setten en plante alboeme poepeleren en willeghe poten
soe vele alst hem gelieft datr af hij soe vre dat opgaende
hout is den afval alleene hebben sal It is vorwerde dat de
voirs wynne de voirs lande tallen wyntcoirne wel en loflijc
overmesten sal gelijc hij den wyntaert gemesst bevant en
dat hij die binnen de voirs termijne wel en loflijc ovmer
ghelen sal en de selve lande jaerlijcx wynne en werve wel
ende loflijc te weten den wyntaert op iiii getide voren ende
devene op ii voren ende ten lesten jare vande voirs tmijne
sal hij late den wyntaert gemest gevanne en bezaeyt op iiii
voren en tot elker voren teewerf geegt en den zomaert
en de brake eens omegedaen It is vorwerde dat de voirscr
wynne de voirs lande sal moegen hoervruchte dierste xii
jaren lang ende niet lange Oic is vorwerde dat de voirs
her robbert ten lesten jare vanden voirs tmijne de wyntaert
selve sal moegen doen bezayen en d toe sal hem alsdan die
wynnc alsulken cusbare zaet leveren als dair mede hij dien
tsijnen aenveerdene berayt vant en dair toe sal de wynne
den zayere betalen ende vnuegen Oic sal de selve wynne
tsijne lesten jare den voirs wyntaert moeten begrecht en
vermaect laten wel en loflijc gelijc hij dien begrecht en vmaict
bevant It sal de voirs wynne hebben delzenhout staende
inde langen bempt dwelc hij altijt alst vii jare out is ende
niet eer sal moeghen houwen wel ende druchdelijc gelijc men
scaerhout sculdich is te houwen En desgelijcx sal hij hebben allet
scaerhout wassende inden maelhof aldair Voirt is vorwerde
dat de voirs her robbert en de wynne alle tfroyt ende dooft
op de voirs goede jaerlijcx wassende hebbe selen half en halff
ende dat te gelike doen lesen uutgenome dat de wynne den
lesers die m he stellen sal den montcost sal gheve en dat
de wynne hen robberts helicht alst de selve hen robberte
gelieven sal levere sal te loeven te thiene oft tarschot dairt
hen robberte gelieven sal Bij also dat hij de selven wynne soe